
23-TA-1414: Noteikumu projekts (Grozījumi)
Grozījumi Ministru kabineta 2015. gada 14. aprīļa noteikumos Nr. 194 "Kārtība, kādā piemēro samazināto akcīzes nodokļa likmi iezīmētai (marķētai) dīzeļdegvielai (gāzeļļai), ko izmanto lauksaimniecības produkcijas ražošanai, lauksaimniecības zemes apstrādei un meža vai purva zemes apstrādei, kurā kultivē dzērvenes vai mellenes, kā arī zemes apstrādei zem zivju dīķiem"

Noteikumu projekts t.sk. groza noteikumu 25.1.apakšpunktu (fiskālo marķieri).
Noteikumu 26. punkts noteic, ka dīzeļdegvielas iezīmēšanu (marķēšanu) ar šo noteikumu 25. punktā noteikto fiskālo marķieri un krāsvielu veic saskaņā ar normatīvajiem aktiem par kārtību, kādā atsevišķiem naftas produktiem piemēro samazinātu akcīzes nodokļa likmi vai atbrīvojumu no akcīzes nodokļa, iesniedzot attiecīgu apliecinājuma dokumentu vai atbilstības apliecinājumu.
Vēršam uzmanību, ka Finanšu ministrija ir iesniegusi Valsts kancelejā Ministru kabineta noteikumu projektu "Grozījumi Ministru kabineta 2007. gada 31. jūlija noteikumos Nr. 525 "Kārtība, kādā atsevišķiem naftas produktiem piemēro samazinātu akcīzes nodokļa likmi vai atbrīvojumu no akcīzes nodokļa""  (23-TA-1874), kuros ir paredzēts pārejas periods fiskālā marķiera maiņai.
Ņemot vērā minēto, lai novērstu interpretācijas un neskaidrības, lūdzam anotācijā skaidrot, ka pārejas periods, kas noteikts 525.noteikumu grozījumos, ir attiecināms arī uz 194.noteikumu grozījumiem.

